**AIŠKINAMASIS RAŠTAS**

**PRIE SPRENDIMO PROJEKTO ,, DĖL KLAIPĖDOS MIESTO SAVIVALDYBĖS TARYBOS 2013 m. gegužės 30 D. SPRENDIMO Nr. T2-132 „DĖL VŠĮ ,,KLAIPĖDOS KELEIVINIS TRANSPORTAS“ TEIKIAMŲ PASLAUGŲ ĮKAINIŲ PATVIRTINIMO“ pakeitimo**

**1. Sprendimo projekto esmė, tikslai ir uždaviniai.**

Teikiamo sprendimo projekto tikslas ir uždaviniai – vadovaujantis LR Euro įvedimo Lietuvos Respublikoje įstatymu ir Nacionaliniu euro įvedimo planu, patvirtintu LR Vyriausybės nutarimu, pakeisti VšĮ ,,Klaipėdos keleivinis transportas“ teikiamų paslaugų įkainius, nurodant įkainius eurais.

Atsižvelgiant į tai, šiame sprendimo projekte:

1.1. eurais pateikti VšĮ ,,Klaipėdos keleivinis transportas“ teikiamų paslaugų įkainiai;

1.2. įvertinus kasmet didėjantį vietinės rinkliavos už automobilių statymą surinkimą, pasirengimo eurui įvedimo darbus (automobilių statymo aparatų perprogramavimas) bei augantį minimalų darbo užmokestį, siūlome padidinti šiuo metu galiojantį vietinės rinkliavos už naudojimąsi nustatytomis mokamomis vietomis automobiliams statyti Klaipėdos mieste rinkimo, kontrolės ir priežiūros 1 valandos įkainį – nuo 46,00 Lt (be PVM) arba 13,32 Eur padidinti iki 55,59 Lt arba 16,10 Eur;

1.3. nustatyti, kad sprendimas įsigalios euro įvedimo Lietuvos Respublikoje dieną.

**2. Projekto rengimo priežastys ir kuo remiantis parengtas sprendimo projektas.**

Projekto rengimo priežastis – euro įvedimas Lietuvos Respublikoje nuo 2015 m. sausio 1 d.

Sprendimo projektas parengtas vadovaujantis Lietuvos Respublikos Euro įvedimo Lietuvos Respublikoje įstatymu,Nacionaliniu euro įvedimo planu, patvirtintu Lietuvos Respublikos Vyriausybės 2013 m. birželio 26 d. nutarimu Nr. 604, Lietuvos Respublikos vietos savivaldos įstatymo 18 straipsnio 1 dalimi.

**3. Kokių rezultatų laukiama.**

Klaipėdos miesto savivaldybės teisės aktuose nurodyti litai bus perskaičiuoti į eurus.

**4. Sprendimo projekto rengimo metu gauti specialistų vertinimai.**

Projekto rengimo metu specialistai šiame projekte numatomą tvarką vertino ir sprendimo projektą derino.

**5. Išlaidų sąmatos, skaičiavimai, reikalingi pagrindimai ir paaiškinimai.**

Rinkliavos administravimo sąnaudų augimo pagrindinės priežastys:

* Didesnis rinkliavos surinkimas – 33,00 tūkst. Lt;
* Išaugęs eksploatacinis remontas – 25,00 tūkst. Lt;
* 5 automobilių stovėjimo skaitiklių kasmetinis įsigijimas – 30,00 tūkst. Lt.;
* Programinės įrangos perėjimo prie euro kaina – 33,00 tūkst. Lt.
* Minimalaus darbo užmokesčio augimas - 25,00 tūkst. Lt.

*Lentelė Nr. 1. Rinkliavos rinkimo sąnaudos 2014-2015 metais.*

|  |  |  |
| --- | --- | --- |
| **Išlaidų pavadinimas, tūkst. Lt** | 2014 m. | 2015 m. |
| Darbo užmokestis ir socialinis draudimas | 533,00 | 558,00 |
| Ryšių paslaugos | 62,00 | 75,00 |
| Transporto išlaikymas | 50,00 | 51,00 |
| Kitos prekės | 23,00 | 27,00 |
| Veiklos nuoma | 24,00 | 24,00 |
| Kitos paslaugos | 262,00 | 365,00 |
| **Viso** | **954** | **1100** |
| **Įkainis, Lt be PVM** |  | (909091 Lt/16355 val.)  **55,59** |

**6. Lėšų poreikis sprendimo įgyvendinimui.**

2014 metais papildomai pareikalaus apie 20 tūkst. Lt., o 2015 metais – apie 146 tūkst. Lt.

**7. Galimos teigiamos ar neigiamos sprendimo priėmimo pasekmės.**

Teigiamos pasekmės – pagal Lietuvos Respublikos teisės aktus pakeistas Klaipėdos miesto savivaldybės tarybos sprendimas. Neigiamos pasekmės – papildomos biudžeto lėšos.

PRIDEDAMA. Lyginamasis variantas, 1 lapas.

Transporto skyriaus vedėjas Rimantas Mockus